**Zápisnica zo zasadnutia Obecného zastupiteľstva**

**zo dňa 3. 11. 2015**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia
4. Kontrola uznesení
5. Schválenie VZN o parkovaní motorových vozidiel na miestnych komunikáciách a verejných priestranstvách
6. Schválenie Plán hospodárskeho a sociálneho rozvoja obce Veselé
7. Schválenie účasti obce Veselé v projekte zameranom na predchádzanie vzniku biologicky rozložiteľných odpadov v roku 2016
8. Schválenie odkúpenia a splátkového kalendára budovy SPD Veselé 347
9. Rôzne
10. Diskusia
11. Záver
    1. Zasadnutie OZ otvorila V. Šipková, starostka obce. Na zasadnutí boli prítomní všetci 7 poslanci, zasadnutie bolo uznášaniaschopné.
    2. V. Šipková, starostka obce prečítala program zasadnutia. Návrh programu bol schválený.
    3. V. Šipková predložila návrh na určenie overovateľov zápisnice poslancov Zuzanu Drietomskú a Janku Kováčovú, zapisovateľku zápisnice Bc. Máriu Krátkú.
    4. Uznesenia z predchádzajúceho zasadnutia prečítala hlavná kontrolórka obce p. Mária Horinová.
    5. Starostka obce predložila poslancom návrh všeobecne záväzného nariadenia obce o parkovaní vozidiel na miestnych komunikáciách a verejných priestranstvách v obci. Návrh VZN bol zverejnený, nikto z občanov návrh VZN nepripomienkoval. Starostka obce informovala o kontrole obce pracovníkmi Okresného úradu Piešťany. Kontrola bola zameraná na úsek cestnej dopravy, kontrolované boli povolenia zriadenia vjazdu z miestnej komunikácie na susednú nehnuteľnosť. Kontrolou bolo doporučené dať vypracovať pasportizáciu dopravného značenia v obci Veselé. Starostka obce navrhla pasportizáciu dopravného značenia dať vypracovať v priebehu roka 2016 a podľa nej na miestnych komunikáciách postupne zabudovávať dopravné značenia.
    6. Obecné zastupiteľstvo vo Veselom pristúpilo k schvaľovaniu Plánu hospodárskeho a sociálneho rozvoja obce Veselé. Plán bol zverejnený na webovej stránke obce od 16. 9. 2015 na verejné pripomienkovanie.
    7. Starostka obce oboznámila poslancov s možnosťou zapojenia sa do projektu zameranom na predchádzanie vzniku biologicky rozložiteľných odpadov formou domáceho kompostovania pre obyvateľov všetkých obcí, ktoré sú súčasťou združenia obcí. Jeho realizácia spočíva v zabezpečení všetkých domácností kvalitnými kompostérmi určenými na tvorbu kompostu z bioodpadu produkovaného v domácnostiach a záhradách. Pre kompostovanie bioodpadu z údržby verejnej zelene budú dodávané veľkoobjemové kompostéry. Obec bude zabezpečená taktiež jedným štiepkovačom a vo všetkých zariadeniach na prípravu stravy, ktoré prevádzkuje obec, bude využitý elektrický kompostér, čo znamená, že obec nemusí vynakladať žiadne finančné prostriedky na zber kuchynského odpadu. Súčasťou projektu bude i informačná kampaň v podobe viacerých osvetových aktivít vedúcich k motivácii obyvateľstva kompostovať, resp. znižovať množstvo zmesového komunálneho odpadu. Projekt bude financovaný prostredníctvom nenávratného finančného príspevku z operačného programu Kvalita životného prostredia, prioritná os 1, aktivita B. Nenávratný finančný príspevok je vo výške 95 % z ceny projektu, to znamená že oprávnení žiadatelia sa podieľajú spoluúčasťou vo výške 5% z oprávnených nákladov. Predbežná cenová kalkulácia pre obec Veselé je v maximálnej výške 4500,00 €, z rozpočtu obce v roku 2016.
    8. Obecné zastupiteľstvo pristúpilo k schváleniu kúpy administratívnej budovy vo vlastníctve Spoločného poľnohospodárskeho družstva Veselé a pozemku p. č. 274/2 zastavané plochy a nádvoria vo výmere 995 m2 za dohodnutú cenu 130 000,00 €, ktoré budú splácané predávajúcemu podľa splátkového kalendára:

|  |  |  |
| --- | --- | --- |
| Do 15. 12. 2015 | 35 000,00 € | S DPH |
| Do 31. 1. 2016 | 95 000,00 € | S DPH |
| Spolu: | 130 000,00 € | S DPH |

9. Rôzne.

Starostka obce navrhla poslancom opravu pomníka a náhrobného kameňa spisovateľa a básnika Jozefa Ferančíka na cintoríne vo Veselom. Poslanci odsúhlasili opravu vo výške do 500,00€.

Poslanci OZ informovali starostku obce o vydaní knihy o živote a pôsobení biskupa Štefana Moysesa. Knihu pod názvom Prebúdzanie obra vydal Spolok sv. Vojtecha a daroval svojim členom. Starostka obce informovala prítomných o pripravovanej publikácii obcou Veselé o Dr. Štefanovi Moysesovi k pripomenutiu si jeho 220. výročia narodenia.

Starostka obce oboznámila prítomných o voľbách do NR SR, ktoré sa budú konať v marci 2016 a predložila na schválenie všeobecne záväzné nariadenie obce Veselé č. 2/2015 o umiestňovaní volebných plagátov a iných nosičov na verejných priestranstvách obce Veselé počas volebnej kampane.

Starostka obce informovala prítomných o termíne obecnej zabíjačky, predbežný termín je 21. 11. 2015.

Každoročné posedenie s občanmi sedemdesiatročnými a staršími sa predpokladá na deň 29. 11. 2015, každý občan Veselého v tomto veku obdrží od obce poukážku na nákup tovaru v hodnote 7,00 €.

V spolupráci s Centrom voľného času pri ZŠ s MŠ Rakovice uskutoční obec privítanie sv. Mikuláša v sále SPD, dňa 5. 12. 2015. Prítomné deti dostanú od Mikuláša darček.

Adventný veniec bude tak, ako v minulom roku poslankyňami umiestnený v parku Dr. Š. Moysesa v prvú adventnú nedeľu.

Novoročný ohňostroj je zabezpečený prostredníctvom fi. Július Čoka – pyrox JSM Piešťany v hodnote 300,00 €.

Starostka obce predložila prítomným návrh možnosti zastavania pozemkov vo Veselom, p. č. 41/1 a 41/17. Ide o parcely za budovou zdravotného strediska vo vlastníctve súkromnej osoby. Poslanci sa oboznámili s projektom a súhlasili s prezentáciou firmy na zasadnutí OZ.

Starostka obce navrhla poslancom odsúhlasenie predaja obecného autobusu. Poslanci jej doporučili ponúknuť ho a zjednať cenu minimálne za 800,00 €.

Starostka obce informovala prítomných o schvaľovaní VZN na rok 2016, ktorými sa ustanovujú podmienky určovania a vyberania miestnych daní a miestneho poplatku za komunálne odpady a drobné stavebné odpady. Poukázala hlavne na výšku sadzby na deň a rok pri poplatku za komunálne odpady, pretože príjem z poplatku za komunálne odpady a drobné stavebné odpady nepokrýva náklady na odpadové hospodárstvo obce.

Na záver starostka obce poďakovala prítomným za účasť na zasadnutí.

Vo Veselom 3. 11. 2015

**Uznesenia Obecného zastupiteľstva vo Veselom zo dňa 3. 11. 2015**

**Uznesenie Obecného zastupiteľstva vo Veselom č. 46/2015**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 3. 11. 2015 .

Prítomných 7 poslancov

Schválilo 7 poslanci

**Uznesenie Obecného zastupiteľstva vo Veselom č. 47/2015**

Obecné zastupiteľstvo vo Veselom

určuje

overovateľov zápisnice poslancov Zuzanu Drietomskú a Janku Kováčovú, zapisovateľku zápisnice Bc. Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 48/2015**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 30. 9. 2015.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 49/2015**

Obecné zastupiteľstvo vo Veselom

Schvaľuje

Všeobecne záväzné nariadenie obce Veselé č. 1/2015 o parkovaní motorových vozidiel na miestnych komunikáciách a verejných priestranstvách.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 50/2015**

Obecné zastupiteľstvo v obci Veselé

schvaľuje

„Program hospodárskeho rozvoja a sociálneho rozvoja obce Veselé na roky 2015 – 2025“.

Prítomných 7 poslancov

Schválilo 6 poslancov

Zdržala sa hlasovania poslankyňa Janka Kováčová

**Uznesenie Obecného zastupiteľstva vo Veselom č. 51/2015**

Obecné zastupiteľstvo v obci Veselé

schvaľuje

účasť obce v projekte zameranom na predchádzanie vzniku biologicky rozložiteľných odpadov formou domáceho kompostovania a súhlasí so spoluúčasťou vo výške 5% z oprávnených nákladov, t. j. v maximálnej výške 4500,00 €, z rozpočtu obce v roku 2016.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 52/2015**

Obecné zastupiteľstvo v obci Veselé

a) Schvaľuje

Kúpu nehnuteľnosti nachádzajúcej sa v okrese Piešťany, obci Veselé, kat. územie Veselé, zapísanej v katastri nehnuteľností Okresného úradu Piešťany – katastrálny odbor, na liste vlastníctva č. 831, a to:

* pozemok – parcela registra „C“ parcelné číslo 274/2 – Zastavané plochy a nádvoria o výmere 995 m²
* stavba – budova, súpisné č. 347, postavená na pozemku registra „C“ parcelné číslo 274/2 – Zastavané plochy a nádvoria o výmere 995 m²,

ktorej výlučným vlastníkom je Spoločné poľnohospodárske družstvo Veselé, IČO: 00 208 418. Kúpna cena za nehnuteľnosť spolu s elektrickou prípojkou je stanovená dohodou vo výške 130 000,00 € (slovom jednostotridsaťtisíc EUR). Kúpna cena je stanovená spolu s DPH. Výška sadzby DPH je určená platnými právnymi predpismi.

Kúpnu cenu zaplatí Obec Veselé ako kupujúci predávajúcemu Spoločnému poľnohospodárskemu družstvu Veselé v dvoch častiach a to nasledovne:

Prvá časť kúpnej ceny vo výške **35.000,- €** (slovom tridsaťpäťtisíc EUR) bude uhradená bezhotovostným prevodom na účet predávajúceho najneskôr do 15. 12. 2015.

Druhá časť kúpnej ceny vo výške **95.000,- €** (slovom deväťdesiatpäťtisíc EUR) bude uhradená bezhotovostným prevodom na účet predávajúceho najneskôr do 31.01.2016.

b)schvaľuje

úhradu kúpnej ceny vo výške 35.000,-- € z rezervného fondu obce Veselé do 15. 12. 2015, úhradu kúpnej ceny vo výške 95.000,-- € z rezervného fondu obce Veselé do 31. januára 2016.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 53/2015**

Obecné zastupiteľstvo v obci Veselé

schvaľuje

opravu hrobového miesta na cintoríne vo Veselom, sekcia 1, chodník 18, číslo hrobu 1, kde je pochovaný robotnícky básnik a spisovateľ Jozef Ferančík, vo výške nákladov do 500,00 €.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 54/2015**

Obecné zastupiteľstvo v obci Veselé

schvaľuje

Všeobecne záväzné nariadenie obce Veselé č. 2/2015 o umiestňovaní volebných plagátov a iných nosičov na verejných priestranstvách obce Veselé počas volebnej kampane.

Prítomných 7 poslancov

Schválilo 7 poslancov

Vo Veselom 3. 11. 2015

Viera Šipková

Starostka obce

Zápisnicu zapísala: Bc. Mária Krátká .............................................

Overovatelia zápisnice:

Zuzana Drietomská .............................................

Janka Kováčová ............................................